Kojo Botsio

Kojo Botsio (21 February 1916 – 6 February 2001) be Ghanaian diplomat den politician. He study for Britain, where he serve as treasurer for de West African National Secretariat den acting warden for de West African Students' Union. For 1951, he become Ghana ein first Minister of Education and Social Welfare. He serve twice as Minister for Foreign Affairs under Kwame Nkrumah ein government, den he be leading figure inside de ruling Convention People's Party (CPP).

 Early life den education 
Kojo Botsio attend Adisadel College for Cape Coast, den later go Achimota College for Accra. He then move go Sierra Leone, where he get ein first degree from Fourah Bay University College, wey be de only university for West Africa by dat time. For 1945, he go United Kingdom wey he attend Brasenose College, Oxford University, where he obtain postgraduate degree in Geography and Education.

 Career 
Botsio teach for St. Augustine's College plus London City Council Secondary School for UK. He also serve as Vice-Principal for Abuakwa State College for Kibi inside Ghana. Some of ein students be Kofi Baako den P. K. K. Quaidoo, wey both serve later as ministers under Nkrumah ein government.

 Politics 
Botsio first meet Kwame Nkrumah for 1945 while dem dey London, den later he help am form de Convention People's Party (CPP). For dat same year, he attend de Fifth Pan-African Congress for Manchester, wey Nkrumah organize together plus Peter Abrahams. Dis congress get big names like W. E. B. Du Bois, Amy Ashwood Garvey, den Raphael Armattoe among odas.

He first enter de Legislative Assembly of Ghana after he win de Winneba seat for de 1951 Gold Coast legislative election. He serve under Nkrumah, wey by then be Leader of Government Business. He continue dey inside de legislative assembly till 1957, wey Ghana gain independence, den he become full Member of Parliament (MP). He remain MP till 1966, wey de Parliament of Ghana get suspend by de National Liberation Council (NLC) after dem overthrow de CPP government of Nkrumah. Botsio be with Nkrumah when he die for 1972. Insyd de CPP government, he first serve as Minister for Trade and Industry. At different times, he also serve as Minister for Foreign Affairs, Social Welfare, Transport and Communications, Agriculture, Trade and Development.

 Family 
Kojo Botsio marry Ruth Whittaker. Dem get two kiddies—Kojo den Merene—wey both be barristers.

 References 

Category:1916 births
Category:2001 deaths
Category:Ghanaians
Category:Human
Category:Ghanaian MPs 1951–1954
Category:Ghanaian MPs 1954–1956
Category:Ghanaian MPs 1956–1965
Category:Ghanaian MPs 1965–1966
Category:Alumni of Achimota School
Category:Alumni of Brasenose College, Oxford
Category:Fourah Bay College alumni
Category:Ministers for foreign affairs of Ghana
Category:Labour ministers of Ghana
Category:Agriculture ministers of Ghana
Category:Trade ministers of Ghana
Category:Convention People's Party (Ghana) politicians
Category:Ghanaian independence activists
Category:Alumni of Adisadel College

Category:Politicians wey komot Central Region (Ghana)